Z A P I S N I K
s 3. sjednice Vijeća Mjesnog odbora „Sveti Duh“, od 25. kolovoza 2021.
u Mjesnoj samoupravi „Sveti Duh“, Dunjevac 15A
s početkom u 17 sati

NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Goran Jukić, Ljubomir Marić, Sandra Bregant

NENAZOČNI ČLANOVI VIJEĆA:
Vladimira Matošin

Predsjedava Branko Ančić, predsjednik Vijeća. Konstatira da je nazočno 6 od ukupno 7 članova Vijeća što zadovoljava da se odluke mogu pravovaljano donositi.

Predsjednik Zapisnik s 2. sjednice daje na glasovanje te se isti jednoglasno usvaja.
Predsjednik daje na usvajanje dnevni red 3. sjednice koji se jednoglasno i prihvaća.


D n e v n i   r e d

1. Prijedlog odluke o izmjeni  Odluke o naknadi predsjednicima, potpredsjednicima i članovima  
     vijeća gradskih četvrt i vijeća mjesnih odbora – donošenje zaključka (davanje mišljenja:    
      pozitivno, negativno, nema mišljenja ili ostalo)
2.  Odluka o izmjenama i dopunama Odluke o davanju u zakup i na drugo korištenje površine   
     javne namjene – donošenje zaključka (davanje mišljenja: pozitivno, negativno, nema   
     mišljenja ili ostalo)
3.  Skrb o prostorima mjesne samouprave MO Sveti Duh, sklapanje ugovora s  
     domarima za razdoblje listopad-prosinac 2021. - donošenje zaključka 
4. Prijedlog člana školskog odbora za OŠ Medvedgrad i OŠ Pavleka Miškine- donošenje  zaključka
5. Marko i Ivana Đerek – zahtjev za kupnju suvlasničkog dijela nekretnine Grada Zagreba- donošenje zaključka
6. OŠ Medvedgrad – zahtjev za uređenjem školskog okoliša- donošenje zaključka
7. Ulica Ćukovići – zahtjev za proširenje ulice- donošenje zaključka
8. Pitanja, prijedlozi i obavijesti

Ad. 1. Prijedlog odluke o izmjeni  Odluke o naknadi predsjednicima, potpredsjednicima i članovima vijeća gradskih četvrt i vijeća mjesnih odbora
Predsjednik MO obrazložio je intenciju smanjivanja financijskih naknada predsjednicima, potpredsjednicima i članovima vijeća gradskih četvrti i vijeća mjesnih odbora koja se sastoji od financijske štednje te od smanjivanja razlika između razina vijeća gradskih četvrti te razina mjesnih odbora. Članovi vijeća donijeli su jednoglasno Odluku u kojoj se pozitivno očituju oko Odluke o naknadi predsjednicima, potpredsjednicima i članovima vijeća četvrti i vijeća mjesnih odbora.
Nakon rasprave, jednoglasno donesen slijedeći:

Z A K LJ U Č A K
o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća
1. Vijeće Mjesnog odbora „Sveti Duh“ raspravljalo je o prijedlogu Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Vijeće daje pozitivno mišljenje na prijedlog Odluke.

3. Ovaj se Zaključak dostavlja Gradskom uredu za mjesnu samoupravu na daljnje postupanje.
Ad. 2. Odluka o izmjenama i dopunama Odluke o davanju u zakup i na drugo korištenje površine javne namjene.
Vijećnici su raspravljali o problemima dosadašnje prakse davanja u podzakup površina javne namjene te problemima koji su postojali oko Adventa u gradu Zagrebu. Nakon rasprave članovi vijeća su jednoglasno izrazili pozitivno mišljenje oko Odluke o izmjenama i dopunama Odluke u davanju u zakup i na drugo korištenje površina javne namjene. 
Nakon rasprave, jednoglasno donesen slijedeći:



Z A K LJ U Č A K
o prijedlogu Odluke o izmjenama i dopunama odluke o davanju u zakup i na drugo korištenje površine javne namjene.

1. Vijeće Mjesnog odbora „Sveti Duh“ raspravljalo je o prijedlogu Odluke o izmjenama  i dopunama odluke o davanju u zakup i na drugo korištenje površine javne namjene.

2. Vijeće daje pozitivno mišljenje na prijedlog Odluke.

3. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad. 3. Skrb o prostorima mjesne samouprave MO Sveti Duh, sklapanje ugovora s domarima za razdoblje listopad-prosinac 2021.
Predsjednik MO Sveti Duh informirao o članove odbora o stanju sustava domara na razini Vijeća gradske četvrti Črnomerec U raspravi izražena je potreba da se sustav rada domara na razini gradske četvrti uvede strukturu iz koje će biti razvidno koje poslove i koju odgovornost imaju domari s obzirom na korištenje. Nakon rasprave članovi vijeća donijeli su jednoglasno Zaključak po kojem se predlaže sklapanje ugovora s domarima za razdoblje listopad-prosinac 2021. 


Z A K LJ U Č A K
o sklapanju ugovora domaru koji skrbi o prostoru MO „Sveti Duh“


1. Vijeće Mjesnog odbora „Sveti Duh“ raspravljalo je o potrebi daljnjeg sklapanja ugovora domaru koji skrbi o prostoru MO „Sveti Duh“, Sveti Duh 26 i Dunjevac 15A, za razdoblje listopad – prosinac 2021.

2. Vijeće podržava daljnje sklapanje ugovora.

3. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad. 4. Prijedlog člana školskog odbora za OŠ Medvedgrad i OŠ Pavleka Miškine
Predsjednik MO Sveti Duh za člana školskog odbora OŠ Medvedgrad predložio je Nikolu Šantu, a za člana školskog odbora OŠ Pavleka Miškine Gorana Jukića. Članovi vijeća jednoglasnu su prihvatili ovu Odluku.
Nakon rasprave, jednoglasno donesen slijedeći:
Z A K L J U Č A K
o izboru članova Vijeća u školski odborima 

1. Vijeće Mjesnog odbora „Sveti Duh“ za članove Vijeća u školskim odborima predlaže slijedeće osobe:
· NIKOLA ŠANTA – OŠ Medvedgrad, Strma cesta 15
· GORAN JUKIĆ – OŠ Pavleka Miškine, Sveti Duh 24

2. Ovaj će Zaključak biti dostavljen Gradskom uredu za mjesnu samoupravu.

Ad. 5. Marko i Ivana Đerek – zahtjev za kupnju suvlasničkog dijela nekretnine Grada Zagreba
Članovi vijeća upoznali su se sa Zahtjevom Marka i Ivane Đerek za kupnjom suvlasničkog djela nekretnine k.č.br. 3056 k.o. Črnomerec; z.k.č.br. 8818/6 i z.k.č.br. 8819/10 obje k.o. Grad Zagreb. U dopisu Gradskog ureda za mjesnu samoupravu (Klasa: 944-05/21-01/24; Urbroj: 251-14-11/04-21-10) istaknuto je kako Gradski ured za strategijsko planiranje i razvoj Grada napomenuo da za tražene katastarske čestice koje bi bile predmet prodaje ne predstavljaju strategijski interes Grada Zagreba za strateške i druge razvojne projekte Grada Zagreba s čime se stvaraju preduvjeti da se udovolji zahtjevu Marka i Ivane Đerek. Članovi vijeća MO Sveti Duh su u raspravi zaključili kako prije donošenja odluke o prodaji navedenih katastarskih čestice će član vijeća Nikola Šanta stupiti u kontakt s Markom i Ivanom Đerek te se detaljnije upoznati s ovim zahtjevom. Do iduće sjednice vijeća će prikupiti sve relevantne informacije i od strane podnositelja zahtjeva kako bi se moglo adekvatnije udovoljiti istom. 

Ad. 6. OŠ Medvedgrad – zahtjev za uređenjem školskog okoliša- donošenje zaključka
Članovi vijeća upoznali su se za zahtjevom OŠ Medvedgrad za adekvatnim uređenjem školskog okoliša te sprava koje se nalaze na igralištu škole. U raspravi su članovi vijeća upozorili kako e-mailu v.d. ravnateljice Blaženke Gašljević u kojem se traži adekvatno uređenje školskog okoliša nije specificirano što bi sve to podrazumijevalo i koliko bi ti zahtjevi bili financijski određeni. Stoga su članovi vijeća odlučili kako će Nikola Šanta kao predloženi član školskog odbora OŠ Medvedgrad se detaljnije upoznati s ovim zahtjevom te sukladno tome informirati onda i članove MO Sveti Duh. 

Ad. 7. Ulica Ćukovići – zahtjev za proširenje ulice
Članovi vijeća upoznali su se sa upitom Maria Rašića oko proširenja ulaza u ulicu Čukovići sa strane ulice Sveti Duh. Predsjednik MO Sveti Duh prije sastanak vijeća napravio je terenski obilazak ulice Čukovići i dodatno se informirao o prostornim izazovima u navedenoj ulici. U raspravi se iskristaliziralo kako se rješenje se ulicu Čukovići treba iznaći u sklopu detaljnijeg i opsežnijeg prometnog elaborata. Stoga, članovi vijeća jednoglasno predlažu da se u suradnji s Vijećem gradske četvrti Črnomerec te Gradski uredom za graditeljstvo, komunalne poslove i promet čim prije započne savjetovanje i izrada prometne studije na prostoru MO Sveti Duh. 

Z A K LJ U Č A K
o prijedlogu za proširenje ulice Čukovići

1. Vijeće Mjesnog odbora „Sveti Duh“ raspravljalo je o prijedlogu gosp. Maria Pašića o proširenju ulice Čukovići.

2. Vijećnici podržavaju inicijativu o proširenju ulice Čukovići te predlažu da se u suradnji s Vijećem Gradske četvrti Črnomerec i Gradskim uredom za prostorno uređenje, izgradnju Grada, graditeljstvo, komunalne poslove i promet, pokrene inicijativa o izradi prometne studije za cijelo područje  Mjesnog odbora „Sveti Duh“.

3. Ovaj će Zaključak biti dostavljen Gradskom uredu za mjesnu samoupravu.


[bookmark: _GoBack]Ad. 8. Pitanja, prijedlozi i obavijesti
U sklopu ove točke dnevnog reda predsjednik MO Sveti Duh informirao je članove kako je stupio u kontakt s predstavnicima Udruge Čarobnjak te judo kluba Gladijator o čijim se zahtjevima za produljenje korištenja prostora Dunjevac 15A raspravljalo na prethodnoj sjednici vijeća mjesnog odbora. Nakon prikupljanja informacija o tome kako obje organizacije funkcionirao i kako se financiraju predsjednik je predložio članovima vijeća da se udovolji zahtjevima navedenih organizacija. Članovi vijeća su jednoglasno odlučili da se omogući korištenje prostora Dunjevac 15A udruzi Čarobnjak te judo klubu Gladijator. Isto tako istaknuto je kako će se organizirati sastanak sa svim predstavnicima udruga i klubova koji koriste prostor kako bi se međusobno informirali o izazovima i potrebama koje nastaju na temelju korištenja prostora mjesnog odbora. 
Članica vijeća Sandra Bregant informirala je članove vijeća o prometnom problemu na lokaciji između ulice Trsje 18b i Trsje 47 gdje se nalazi raskršće na kojem bi se radi sigurnosti trebalo postaviti prometno ogledalo radi prometne sigurnosti. Vijeće je jednoglasno prihvatilo ovaj prijedlog. 
Na kraju su se članovi vijeća bavili s analizom radova koji su prioritetno utvrđeni na razini Vijeća gradske četvrti Črnomerec za 2021. godinu, a koji se odnose na područje MO Sveti Duh. Članovi vijeća su se dogovorili da će detaljno izvidjeti u kojoj fazi se nalazi ti prioriteti kako bi se kvalitetnije moglo pristupiti procesu izrade novih prioriteta. 

Sjednica završila u 19:45sati.					


Zapisnik vodio:

Branko Ančić								


KLASA:    026-02/21-002/1345
URBROJ:  251-06-11-307-21-2
Zagreb,      25. kolovoza 2021.				
  

                                                                                                  Predsjednik Vijeća Mjesnog
								             odbora „Sveti Duh“

								                Branko Ančić


